Маленства было горкім. Нарадзілася перад вайной, жылі ў вёсцы Дзедаўка Жыткавіцкага раёна. У час акупацыі бацькі рашыліся на нараджэнне другога дзіцяці. Роды цяжкія, медыкаў не было, парадзіху не змаглі выратаваць. А немаўлятка засталося ў жывых, і Паліне ўсяго 3 гадкі… Пра сірот клапаціўся бацька, чыгуначнік па прафесіі. Даводзілася часта мяняць месца жыхарства, яго накіроўвалі на новыя ўчасткі работы. Ажаніўся зноў, калі старэйшая вучылася ў першым класе. Новая мама не была дрэннай, але адчуванне сіроцтва не пакідала дзяўчынак у спакоі, яны сумавалі па роднай жанчыне, якую не памяталі.